র‌্যালী পরবর্তী আলোচনা সভায় জেলা শিশু বিষয়ক কর্মকর্তা শাহ মোঃ ইসাহাক আলীর সভাপতিত্বে অনুষ্ঠানে প্রধান অতিথি হিসেবে উপস্থিত ছিলেন বগুড়ার অতিরিক্ত জেলা ম্যাজিস্ট্রেট আলীমুন রাজীব। বিশেষ অতিথি হিসেবে উপস্থিত ছিলেন জেলা শিক্ষা অফিসার গোপাল চন্দ্র সরকার, দৈনিক করতোয়ার বার্তা সম্পাদক প্রদীপ ভট্টাচার্য শঙ্কর, বঙ্গবন্ধু শিশু কিশোর মেলার সভাপতি গৌতম কুমার দাস ও ইউনিক পাবলিক স্কুল এর চেয়ারম্যান তনছের আলী। শিশুদের মধ্য হতে বক্তব্য রাখেন এনসিটিএফ বগুড়ার যুগ্ম সাধারণ সম্পাদক পুস্পা খাতুন, শিশু ফোরামের সাবেক সভাপতি শফিকুল ইসলাম সীমান্ত ও ইউনিক পাবলিক স্কুলের ছাত্রী শুভেচ্ছা। শিশুরা বলেন আমরা পড়তে চাই, এ বয়সে শ্রমে যেতে চাই না। বাল্য বিবাহ, শিশু নির্য়াতন বন্ধ হওয়া দরকার। আমরা স্বনির্ভর হতে চাই এবং চাই শিশু অধিকার সনদের বাস্তবায়ন। আলোচনা অনুষ্ঠান শেষে ইউনিক পাবলিক স্কুলের শিশুরা নৃত্য পরিবেশন করে। অনুষ্ঠানের সার্বিক পরিচালনা করেন বগুড়া কেন্দ্র্রীয় ইয়ূথ ফোরামের সভাপতি ও জেলা এনসিটিএফ ভলেন্টিয়ার সঞ্জু রায়।